Course d'fond

Chele course d'fond o course londgue distanche o incore course d'induranche désinne l'course à piés dseur eune distanche d'ach moins 5 kilomètes. fisiologiquemint, ch'est un éfort impliquant princhipalemint un processus métabolique d'aérobie (produccion d'énergie pèr consommacion d'oxigène) pi qui nécessite d'chés capachités fisiques d'induranche.

Parmi chés manmifères, chés umains sont bin adaptés à l'course dseur londgue distanche, à l'oposé d'chés autes primates. Eune hipotèse scyintifike suggère eq l'course d'induranche sroait aparue dins ch' ginre Homo parche que ch' déplachemint dseur d'grindes distanches amélioroait chés chances d'trouver des charognes pi permettoait l' chasse à l'épuisemint(en) . Chole capachitè ed course d'induranche s'retrouve auchi amon chés ongulés migrateus pi un tiot nombe d'carnivores terrestes, tels eq kien, leu pi hyène.
vignette|Coureus s'introainant pour l'épreuve d'maraton d'chés Jus olimpikes d'1896. L'atlète grec Kharílaos Vasilákos fidjure ach chintre.
Dins l' sochiété modérne, chele course londgue distanche o d'multipes usaches : al peut ète pratiquée conme exercice fisique, loésir, manière d'voéyager. Al peut ète utilisée conme un moéyen d'améliorer es santé cardiovasculaire, sin apparinche fisique. Chele course d'induranche est souvint eune composante ed l'introainemint militoaire. Chele course peut auchi ète eune tradicion cérémonielle, à l'eximpe del cultchure d'chés Tarahumaras o d'chés Amérindiens (Hopis, Navajos)(en) .

Dins chés sports ed l'atlétime, chés épreuves d'fond s'déroulette dseur pisse (in extérieur o in salle), dseur route, o dseur terrain naturel (cross-country, trail). Généralemint, chés distanches dseur pisse vont dech 5 000 mètes ach 10 000 mètes, chés épreuves d'cross-country vont souvint d'5 à 12 km, et pi chés courses dseur route pi chés trails peuvette ète granmint pus longs (dousqu'ach 100 kilomètes pi au-dlà). Chés courses dseur eune distanche supérieure ach maraton (42 km) sont auchi désinnées conme l'tré londgue distanche, ech grind fond o incore l'ultrafond.

 Histoère 

 Fisiolodjie 

 Suprématie africaine 
Edpis chés Jus olimpikes d'étè d'1960 qui ont vu l'Éthiopien Abebe Bikila rimporter l'épreuve d'maraton, chés atlètes kényans pi éthiopiens accaparette chés prumières plaches dech top 50 mondial dins che donmène et pi chés records mondiaus edpis 2004. Chole hégémonie s'reflète dins chés autes courses d'fond.

Pusieus facteurs ont té proposés pour éspliquer chole suprématie :

 prédisposicion génétique (chole hipotèse est invalidée car ches atlètes présintette eune grinde diversité d' génotipes) ;
 données fisiolodjikes (développemint d'eune forte capachitè d'absorpcion d'oxigène à l'suite d'marches pi d' courses à un ache précoce notammint pour aler à l’école, taux d'hémoglobine pi d'hématocrite erlativemint élevés, développemint d'un bon ratio « écononmie / efficacité métabolique » grache à un somatotipe adapté notammint ach niviau d'chés mimbes inférieus, fibre musculaire skelettike fine pi longiligne adaptée à l' course d'induranche pi activité inzimatike oxidative supérieure), hipotèses là auchi invalidées car chés relevés statistikes d'ches données amon l' coureu africain pi ch' coureu occidintal n'révèlette pos ed diférinche ;
 données invironnemintales (régime alimintoaire tradicionnel, vie pi introainemint in altitude) : là incore ches hipotèses sont non suffisantes, chés atlètes occidintaus qui adoptette des plans d’introainemint similoaires o qui utilisette chés chintres d’introainemint kényans pi éthiopiens, n'parviennette pos à leu niviau ;
 données sochio-écononmikes (situacion jografike, motivacion pour « réussir », influinche d'chés parints, d'pairs o d'modèles).

Il simbe in foait difichile d'isoler un seul d'ches facteus pour éspliquer chole suprématie africaine car « chés composantes sochiales, voére familiales, cultchurelles, invironnemintales et pi génétikes formette un insimbe indissociabe ».

 Pratique ésportive 
D'nombeuses activités ésportives comportette d'chés déplachemints in courint dseur d'londgues périodes d'ju, sutout dins chés sports d'bale conme ch' fotbale pi ch' rugbi. Toutefoés, chés compéticions d'course à piés ont l'ésclusivité del course continue in induranche. Chele plupart d'intre ales sont des disciplines ésportives individuelles, bin eq des formes d'course pèr équipe existette.

Chés épreuves ed course d'fond chés pus notabes sont ergroupées dins l'atlétime, dousqu' des compéticions sont organisées aveuc d'chés règles strictes pi l'victoére attribuée ach coureu l'pus rapide à franchir chele linne d'arivée. Chés princhipaux tipes d'course d'atlétime sont l'course dseur pisse, l'course dseur route et pi l'cross-country. Chés courses dseur pisse pi route sont généralemint kronométées, alorse eq dins chés épreuves d'cross-country ch'est plutot ch' classemint à l'arivée qui est pertinint. Dins chés variantes populoaires dech trail o del course in montanne, l'dificulté del londgue distanche est complétée pèr l'pinte pi chés variacions importantes ed dénivelé.

Chés compéticions multisports comprennette parfoés del course d'fond. Ech triathlon, tel eq défini pèr l' Fédéracion internacionale, comprind généralemint eune partie d'course à piés variant intre 5 km pi l'distanche d'un maraton (42 km). Chele discipline dech duathlon est eune combinaison d'ciclime pi ed course d'fond. Chés épreuves d'swimrun o d'aquathlon combinette natacion pi course d'fond. Chés épreuves anchiennes d'pintathlon comportoétte généralemint del course à piés dseur distanche d'fond. Des épreuves ésportives peuvette auchi combiner l'course d'fond pi l'oryintacion, conme l'course d'oryintacion o l'raid avinture.

 Chelon l'terrain 
L'épreuve ed distanche ch'est eune épreuve aveuc eune distanche minimale imposée à franchir moais dins un timps libe.

 Dseur pisse 

 5 000 mètes
 10 000 mètes
 20 000 mètes
 25 000 mètes
 30 000 mètes

 Dseur route 

 5 kilomètes
 10 kilomètes
 15 kilomètes
 20 kilomètes
 Smi-maraton (21,097 kilomètes)
 25 kilomètes
 30 kilomètes
 Maraton (42,195 kilomètes)
 Relais Ekiden

 In pleine nature 

 Cross-country
 Trail (o course nature)
 Course in montanne

 Chelon l'durée 

 ech record ed l'eure
 ech record d'chés 6 h
 ech record d'chés 12 h
 ech record d'chés 24h, d'chés 48h, d'chés troés jors, d'chés sis jors

 Notes pi référinches 

 Loïens intarnètes 
(en) Chite ofichiel dech AIMS, achuchon d'chés courses d'fond
Catégorie:Course d'fond (atlétime)